В случая на кредитните деривати за „n-то“ неизпълнение, предвиден в член 134, параграф 6 от Регламента за капиталовите изисквания, ако са получили оценка, те ще бъдат директно класифицирани като секюритизиращи позиции. Ако не са получили оценка, те ще следва да се разглеждат в класа експозиции „Други позиции“. Във втория случай номиналната стойност на договора се отчита като „Първоначална експозиция преди прилагането на конверсионните коефициенти“ в реда „Други рискови тегла“ (рисковото тегло, което се прилага, следва да е това, което е посочено в сумата съгласно член 134, параграф 6 от Регламента за капиталовите изисквания.
 67.
 При втората стъпка, като следствие от методите за редуциране на кредитния риск с ефекти на заместване, експозициите се преразпределят към класа експозиции на доставчика на кредитна защита.
 ДЪРВО НА РЕШЕНИЯТА ЗА ОТНАСЯНЕ НА ПЪРВОНАЧАЛНАТА ЕКСПОЗИЦИЯ ПРЕДИ ПРИЛАГАНЕТО НА КОНВЕРСИОННИТЕ КОЕФИЦИЕНТИ КЪМ КЛАСОВЕТЕ ЕКСПОЗИЦИИ ПО СТАНДАРТИЗИРАНИЯ ПОДХОД СЪГЛАСНО РЕГЛАМЕНТА ЗА КАПИТАЛОВИТЕ ИЗИСКВАНИЯ
 3.2.4. Разяснения по обхвата на някои конкретни класове експозиции, посочени в член 112 от Регламента за капиталовите изисквания
 3.2.4.1. Клас „Експозиции към институции“
 68.
 Отчитането на вътрешногруповите експозиции съгласно член 113, параграфи 6 — 7 от Регламента за капиталовите изисквания се извършва както следва:
 69.
 Експозициите, които отговарят на изискванията на член 113, параграф 7 от Регламента за капиталовите изисквания, се отчитат в съответните класове експозиции, където биха били отчетени, ако не бяха вътрешногрупови експозиции.
 70.
 Съгласно член 113, параграфи 6 и 7 от Регламента за капиталовите изисквания „институцията може, с предварителното одобрение на компетентните органи, да реши да не прилага изискванията на параграф 1 от настоящия член по отношение на експозициите си към даден контрагент, който е нейно дружество майка, дъщерно дружество, дъщерно дружество на нейното дружество майка или дружество, свързано с отношение по смисъла на член 12, параграф 1 от Директива 83/349/ЕИО.“ Това означава, че контрагентите в рамките на групата не са непременно институции, но и дружества, които са разпределени към други класове експозиции, например, дружества за спомагателни услуги или дружества по смисъла на член 12, параграф 1 от Директива 83/349/ЕИО. Следователно, вътрешногруповите експозиции се отчитат в съответния клас експозиции.
 3.2.4.2. Клас експозиции „Покрити облигации“
 71.
 Отнасянето на експозиции по стандартизирания подход към експозиции „Покрити облигации“ става по следния начин:
 72.
 Облигациите, съгласно определението в член 52, параграф 4 от Директива 2009/65/ЕО, следва да отговарят на изискванията по член 129, параграфи 1—2 от Регламента за капиталовите изисквания, за да могат да бъдат отнесени към класа експозиции „Покрити облигации“. Изпълнението на тези изисквания следва да се проверява във всеки отделен случай. Въпреки всичко, облигациите съгласно член 52, параграф 4 от Директива 2009/65/ЕО, които са емитирани преди 31 декември 2007 г., също се отнасят към класа експозиции „Покрити облигации“ поради член 129, параграф 6 от Регламента за капиталовите изисквания.
 3.2.4.3. Клас експозиции „Предприятия за колективно инвестиране“
 73.
 Когато се използва възможността съгласно член 132, параграф 5 от Регламента за капиталовите изисквания, експозициите под формата на дялове или акции в ПКИ се отчитат както балансовите позиции съгласно член 111, параграф 1, първото изречение от Регламента за капиталовите изисквания.
 3.2.5. Указания относно конкретни позиции
 Колони
 010
 ПЪРВОНАЧАЛНИ